สเปนภายใต้การนำของฟรังโก

สเปนภายใต้การนำของฟรังโก (España franquista) หรือ ระบอบเผด็จการฟรังโก (dictadura franquista) มีชื่ออย่างเป็นทางการว่า รัฐสเปน
(Estado Español)efn|ในสนธิสัญญา อนุสัญญา และข้อตกลงระหว่างประเทศ มีการกล่าวถึงชื่อของประเทศโดยทั่วไปว่า "รัฐสเปน" หรือเพียงแค่ "สเปน" เท่านั้น เป็นช่วงเวลาหนึ่งในประวัติศาสตร์สเปนที่เริ่มขึ้นตั้งแต่การขึ้นสู่อำนาจของนายพลฟรันซิสโก ฟรังโก หลังฝ่ายชาตินิยมมีชัยชนะเหนือฝ่ายนิยมสาธารณรัฐในสงครามกลางเมืองในเดือนเมษายน ค.ศ. 1939 จนกระทั่งฟรังโกถึงแก่อสัญกรรมใน ค.ศ. 1975 แม้ว่าการรื้อฟื้นระบอบเผด็จการจะลากยาวไปจนถึงการประกาศใช้รัฐธรรมนูญผ่านการลงประชามติใน ค.ศ. 1978
หลังสงครามกลางเมืองสิ้นสุดลง นายพลฟรังโกได้จัดตั้งระบอบเผด็จการฟาสซิสต์p=90 หรือระบอบกึ่งฟาสซิสต์  ที่เป็นการรวมเอาอิทธิพลที่เห็นได้ชัดของลัทธิเผด็จการเยอรมันและอิตาลีในด้านต่าง ๆ เช่น ด้านแรงงานสัมพันธ์ นโยบายเศรษฐกิจพึ่งพาตนเอง ด้านสุนทรียศาสตร์ การใช้สัญลักษณ์2017 หรือระบบพรรคการเมืองเดียวp=20 เป็นต้น ในช่วงท้ายของการปกครอง ระบอบได้เปลี่ยนแปลงกลายเป็นเผด็จการแบบพัฒนานิยมมากขึ้น1999 แม้ว่าจะยังรักษาความเป็นฟาสซิสต์ที่หลงเหลืออยู่เสมอ ทั้งนี้ ระบอบฟรังโกไม่มีอุดมการณ์ที่กําหนดไว้อย่างชัดเจน นอกเหนือจากโรมันคาทอลิกแห่งชาติ (National Catholicism)
ในช่วงทศวรรษ 1940 เผด็จการทหารเริ่มแข็งแกร่งขึ้นจากการปราบปรามฝ่ายตรงข้ามทางการเมืองและเศรษฐกิจ หรือที่เรียกว่า "ความน่าสะพรึงสีขาว" (terror blanco) มีผู้คนราว 485,000 คน ได้หลบหนีออกนอกประเทศp=11 แหล่งข้อมูลบางส่วนกล่าวว่ามีผู้อพยพประมาณ 9,000-15,000 คน ที่ถูกจับกุมในค่ายกักกันนาซี ซึ่งมีจำนวนครึ่งหนึ่งที่รอดชีวิตมาได้p=12 ส่วนบุคคลอื่น ๆ ถูกจับเข้าค่ายกักกันของฟรังโก โดยคาดว่ามีจำนวนไม่ต่ำกว่า 367,000 คน ที่ถูกกักกันในค่ายกักกันที่มีประมาณ 150-188 แห่งp=12 ต่อมาในเดือนพฤศจิกายน ค.ศ. 1940 มีชายหญิงอีก 280,000 คน ที่ถูกคุมตัวอยู่ในเรือนจําของรัฐp=7 นักประวัติศาสตร์ส่วนหนึ่งประมาณการไว้ว่า ผู้คนตั้งแต่ 23,000-46,000 คนถูกประหารชีวิตในช่วงหลังสงครามp=293
ในช่วงสงครามโลกครั้งที่สอง แม้ว่าประเทศจะดำเนินนโยบายไม่ฝักใฝ่ฝ่ายใด แต่ก็มีส่วนสนับสนุนนาซีเยอรมนีต่อการบุกครองสหภาพโซเวียต ซึ่งมีการส่งกองพลน้ำเงิน ซึ่งเป็นหน่วยทหารอาสาเข้าร่วมกับกองทัพเยอรมันในแนวรบด้านตะวันออกเป็นเวลาสองปี ความร่วมมือกับฝ่ายอักษะนี้ทำให้ประเทศถูกโดดเดี่ยวในระดับนานาชาติหลังจากความพ่ายแพ้ใน ค.ศ. 1945 ซึ่งได้รับการส่งเสริมโดยพันธมิตรภายในองค์การสหประชาชาติที่สร้างขึ้นใหม่
ในช่วงทศวรรษ 1950 ภายใต้กรอบของสงครามเย็น ตําแหน่งทางภูมิศาสตร์และการปกครองแบบเผด็จการทหารของสเปนกลายเป็นยุทธศาสตร์สําหรับสหรัฐและพันธมิตรในยุโรปเพื่อต่อต้านสหภาพโซเวียต พันธมิตรระหว่างสเปนกับสหรัฐได้ยุติการถูกโดดเดี่ยวของประเทศ และสนับสนุนการเปิดเศรษฐกิจอย่างค่อยเป็นค่อยไป ซึ่งเป็นไปในระดับการพัฒนาที่ต่ำกว่าเศรษฐกิจของประเทศยุโรปตะวันตกอื่น ๆ ต่อมาในช่วงทศวรรษ 1960 จนถึงต้นทศวรรษ 1970 ระดับการพัฒนาเศรษฐกิจดีขึ้นอย่างมีนัยสําคัญ แม้ว่าจะไม่เท่าเทียมกันก็ตาม มาตรฐานการครองชีพของประชากรส่วนใหญ่ที่เป็นชนชั้นกลางแทบจะไม่มีอยู่จริง ระดับเสรีภาพส่วนบุคคลและการเมืองไม่ได้เพิ่มขึ้นไปในทางเดียวกัน เริ่มเกิดการระดมกำลังต่อต้านระบอบเผด็จการของคนงานและนักศึกษา
เจ้าชายฆวน การ์โลส แห่งบูร์บง ได้รับการแต่งตั้งจากฟรังโกให้เป็นผู้สืบทอดตำแหน่งประมุขแห่งรัฐ ในฐานะเจ้าชายแห่งสเปน และเมื่อฟรังโกถึงแก่อสัญกรรม เจ้าชายฆวน การ์โลส ทรงให้คำสัตย์ว่าจะปฏิบัติตามหลักการของขบวนการแห่งชาติที่มุ่งทําให้ระบอบฟรังโกคงอยู่ตลอดไป ทว่าในความเป็นจริงกลับไม่เป็นเช่นนั้น พระองค์ทรงอาศัยกรอบสถาบันของฟรังโกเพื่อส่งเสริมกฎหมายเพื่อการปฏิรูปการเมือง ซึ่งให้สัตยาบันในการลงประชามติ โดยผลลัพธ์ที่ได้คือ ร้อยละ 94 เห็นด้วยกับการปฏิรูป จึงมีการเริ่มเปลี่ยนผ่านไปสู่ระบอบประชาธิปไตยใน ค.ศ. 1976

**เชิงอรรถ**

**หมายเหตุ**

**อ้างอิง**

**บรรณานุกรม**
- chapter=Guerra civil y primer franquismo (1936-1959)- publisher=Routledge- chapter=El franquismo, la revolución pendiente- cite book|last=De Riquer|first=Borja|title=La dictadura de Franco|others=Vol. 9 de la Historia de España, dirigida por Josep Fontana y Ramón Villares|year=2010|publisher=Crítica/Marcial Pons|location=Barcelona-Madrid|isbn=978-84-9892-063-5
*page=24-40- chapter=La cultura- page=380- cite book|last=Gallo|first=Max|title=Historia de la España franquista Histoire de l'Espagne franquiste|others=Dépôt légal: 52.657 (Premier trimestre 1972)|year=1971|publisher=Ruedo ibérico|location=Paris- chapter=La economía- isbn=978-84-8460-693-2- url=http://digitalcommons.bowdoin.edu/cgi/viewcontent.cgi?article=1053&context=dissidences- isbn=84-7423-198-1- isbn=84-9537903-1
*chapter=La sociedad- isbn=84-7679-326-X- page=296
*page=11-16- isbn=84-7738-740-0- isbn=84-7679-325-1- chapter=Gobierno y oposición (1939-1969)- cite book|last=Preston|first=Paul|title=Franco «Caudillo de España» Franco. A Biography|url=https://archive.org/details/francocaudillode0000pres|others=Primera edición en Mitos Bolsillo|year=1998|publisher=Grijalbo Mondadori|location=Barcelona|isbn=84-397-0241-8
*page= - Cite book|title=Franco's Justice: Repression in Madrid After the Spanish Civil War|first=Julius|last=Ruiz|publisher=Oxford University Press|year=2005|isbn=0-19-928183-1|location=Oxford- page=294- isbn=84-370-5910-0- isbn=978-84-9739-063-7
*page=43-44- page=400- page=35-37- isbn=84-239-8946-1- series = Historia de España del siglo XX

หมวดหมู่:ประวัติศาสตร์สเปน
หมวดหมู่:รัฐและดินแดนที่ก่อตั้งในปี พ.ศ. 2479
ส
หมวดหมู่:เผด็จการทหาร
หมวดหมู่:รัฐสิ้นสภาพในประเทศสเปน
หมวดหมู่:อดีตรัฐสมาชิกสหประชาชาติ
หมวดหมู่:ฟรันซิสโก ฟรังโก